stanford-oval/wikipedia huggingface dataset:
Petit basset griffon vendéen
Nykyinen tilanne ja käyttö

Petit basset griffon vendéeneitä rekisteröidään Suomessa 50–90 yksilöä vuodessa. Määrä vaihtelee vuosittain, mutta 2000-luvulla rekisteröintimäärä on ollut jo aika paljonkin yli 50 yksilön, parhaimmillaan 107 koiraa (2007). Yhteensä koiria on noin 500–600. Rodun suosio lisääntyy vuosi vuodelta ja joka vuosi petit-pentueita syntyy useita. Niiden kysyntä on kasvanut niin näyttely- kuin metsästysihmisten parissa. Ne ovat lisänneet suosiotaan myös maailmalla. Petitit ovatkin suosituin Vendéen maakunnan roduista Ranskan ulkopuolella.
Rodussa ei ole havaittavissa näkyvää jakautumista näyttely- ja käyttökoiriin, sillä näyttelykoirat voivat yhtä hyvin olla kunnostautuneita metsästyspuuhissa. Kuitenkaan useasti metsällä käyvät koirat eivät välttämättä pärjää näyttelyissä yhtä hyvin kuin koirat, jotka ovat enemmän ulkonäköön pohjautuvan jalostuksen tuotetta. Suomessa monet basseteista ovat vain seurakoirina, mutta harrastustoimintaa on yhä enemmän. Suosituimmat lajit ovat pienriistan metsästys ja metsästyskokeista MEJÄ (metsästyskoirien jäljestäminen) sekä DRAJ (dreevereiden ajokoe), mutta myös jonkin verran agilityn ja tottelevaisuuskoulutuksen (toko) harrastajia löytyy. Suurin harrastusmuoto on koiranäyttelyissä käyminen, ja joka vuosi useat petit basset griffon vendéenit saavat näyttelyvalion arvoja. Suomalaiset koirat saavat varsin paljon myös muiden maiden valion arvoja.
MEJÄ-kokeiden tarkoituksena on tarkastella koiran kykyä jäljittää haavoittuneen riistaeläimen jälkiä. Bassetit soveltuvat hyvin tähän koemuotoon tarkan ja suhteellisen rauhallisen jäljestämistavan ansiosta. Bassetit voivat kilpailla myös mäyräkoirien ajokokeessa (MÄAJ) mäyräkoirien ajosäännöillä, koska ne kuuluvat FCI:n roturyhmään 6 eli ajaviin koiriin. Basseteilla saa ajattaa myös hirvieläimiä. Luontaisen metsästysviettinsä ansiosta näistä koirista on löytynyt hyviä edustajia kyseiseen lajiin.
Hoito

Rotu ei ole turkkinsa puolesta kovinkaan vaativa hoidettava. Sen hoidoksi riittää säännöllinen harjaaminen sekä nyppiminen pari kertaa vuodessa. Karvapeite ei takkuunnu kovin helposti, joten basset ei vaadi yhtä paljon harjausta kuin esimerkiksi spanielit. Näyttelyihin riittää koiran siistiminen ja peseminen, sillä luonnollisen näköinen turkki on rodulle ominainen. Pesu kannattaa suorittaa noin viisi päivää ennen näyttelyä, jotta turkki ei tunnu liian pehmeältä ja silkkiseltä.
Jos koiran korvat ovat ahtaat, ne saattavat vaatia erityistä huomiota. Korvalehden sisäpuolelle kasvavat karvat pitää nyppiä säännöllisesti ja jos korvat ovat likaiset, ne on puhdistettava 2–3 viikon välein. Jos korvat ovat puhtaat, ei niitä tarvitse puhdistaa turhaan. On muistettava, että metsästyskoirana petit basset griffon vendéenin on saatava myös päivittäistä liikuntaa ja toimintaa tarpeeksi.
Terveys

Suomessa petit basset griffon vendéenillä on tavattu jonkin verran lyhytraajaisille roduille tyypillistä kyynärluun kasvuruston ennenaikaista sulkeutumista. Viime vuosina suomalaisilla petiteillä on havaittu myös epilepsiaa ja vakavaa niskakipusyndroomaa. Niskakipusyndrooma on nuorten koirien sairaus ja sen ilmenemismuoto ja vaikeusaste vaihtelevat suuresti. Joillakin koirilla saattaa olla lieviä kiputiloja niskan alueella, toisilla taas tila on todella kivulias ja aiheuttaa toistuvia tautipurkauksia. Sairastumisikä on noin 6–18 kuukautta. Hoitona vaivaan käytetään kortisonia, joka auttaa kipuun tehokkaasti. Sairaus on perinnöllinen, eli se kulkee suvussa ja siihen altistuu siten helposti.
Suomen Bassetkerho ry ylläpitää bassetrotujen terveyspankkia.
Petit basset griffon vendéen on jalostettu pienriistaa hitaasti ajavaksi roduksi.
Kaksi petit basset griffon vendéeniä
Somewhere in Time

| Somewhere in Time Iron Maiden |
| --- | --- | --- |

Studioalbumin tiedot
 Äänitetty : Nassau (Bahama) ja Hilversum (Alankomaat) 1986
 Julkaistu: 29. syyskuuta 1986
 Formaatti: LP, C-kasetti, CD
 Tuottaja(t): Martin Birch
 Tyylilaji: progressiivinen metalli, heavy metal
 Kesto: 51.20
 Levy-yhtiö: EMI Capitol Records
Muut kannet
   Vuoden 1998 remasteroitu versio    Vuoden 1998 remasteroidun version takakansi
Listasijoitukset
  2. (syyskuu 1986)   3. (lokakuu 1986)   6. (8. lokakuuta 1986)   8. (marraskuu 1986)   8. (1986)   10. (1. marraskuuta 1986)   22. (26. lokakuuta 1986)   23. (Billboard 200)
Iron Maidenin muut julkaisut
| Live After Death 1985 | Somewhere in Time 1986 | Seventh Son of a Seventh Son 1988 |
Singlet albumilta Somewhere in Time
 ”Wasted Years” Julkaistu: 6. syyskuuta 1986  ”Stranger in a Strange Land” Julkaistu: 22. lokakuuta 1986
Somewhere in Time on Iron Maidenin kuudes studioalbumi, joka julkaistiin vuonna 1986. Albumi on yhtyeen ensimmäinen, jossa on käytetty syntetisaattoria. Iron Maidenin musiikki muuttui tällä albumilla askeleen kevyempään suuntaan kuin edellisellä albumilla Powerslave ja paikoin on havaittavissa jopa vaikutteita samoihin aikoihin läpimurtonsa tehneestä power metal -genrestä. Tälle albumille ei hyväksytty yhtään laulusolisti Bruce Dickinsonin kirjoittamaa kappaletta niiden erilaisuuden vuoksi. Kappaleet olivat akustisia.
Somewhere in Time luetaan yleisesti yhtyeen klassikkoalbumien joukkoon.
Somewhere in Time -albumi sijoittui Suomessa toiseksi ja Britanniassa kolmanneksi. Albumilta julkaistiin kaksi singleä: 6. syyskuuta "Wasted Years" (brittilistan 18.) ja 22. marraskuuta "Stranger in a Strange Land" (brittilistan 22).
Albumin julkaisun jälkeen julkaistiin videodokumentti 12 Wasted Years.
Historia ja äänittäminen

Albumin bassot ja rummut äänitettiin Nassaun Compass Point Studiosilla. Sen jälkeen yhtye matkusti Hollantiin Hilversumiin Wiserloord-studiolle äänittämään kitaran ja laulun. Sen jälkeen tuottaja Martin Birch matkusti New Yorkiin Electric Lady -studiolle miksaamaan albumin. Steve Harris, Adrian Smith ja Dave Murray kokeilivat uusia kitarasyntetisaattoreita, jotka muuttivat yhtyeen soundia. Albumista tulikin yhtyeen kallein siihen astisista levyistä. Steve Harris kommentoi albumin äänittämistä näin:
»Me vähän innostuimme liikaa. [...] Se oli hullunhommaa, mutta me yritimme epätoivoisesti saada sen kuulostamaan hyvältä ilman hosumista. Ehkä me opimme virheistä.»
Historia ja äänittäminen > Adrian Smithin osallistuminen

Levyn singlejulkaisut olivat kumpikin Adrian Smithin säveltämiä, lisäksi yhtye poimi singlejen B-puoliksi Adrian Smithin kirjoittamia kappaleita, joita hän oli esittänyt The Entire Population Of Hackneyn kanssa. Smith kertoi kappaleista seuraavaa: "Silloin mä aloin tehdä demoja niistä lauluista, jotka eivät kelvanneet [Iron] Maidenille [...] Siihen saakka mä olin hylännyt ideat, elleivät ne ilmiselvästi kelvanneet Maidenille". Kahden vuoden päästä Smithillä oli valmiina "puolivalmiita kappaleita ja ideoita", jotka eivät kelvanneet yhtyeelle. Rod Smallwood kuitenkin päätti kuitenkin toisin. Smallwoodin mielestä kappaleet kuulostivat vähän Bruce Springsteeniltä tai Bryan Adamsilta.
Kappaleet "Reach Out", "Juanita", "Sheriff of Huddersfield" ja "That Girl" julkaistiin myöhemmin vuonna 1995 albumin bonuslevylle.
Historia ja äänittäminen > Bruce Dickinsonin kirjoittamat kappaleet

Bruce Dickinson ei kirjoittanut albumille yhtään kappaletta. Hän oli kirjoittanut kolme folkhenkistä kappaletta albumia varten, jotka hän soitti akustisella kitaralla ja lauloi. Kappaleita kuvailtiin Led Zeppelinin kolmannen albumin henkiseksi. Dickinson kuitenkin sanoi, että jos hän olisi saanut vaikuttaa sen tekemiseen, albumi kuulostaisi hyvin erilaiselta. Dickinsonin mielestä albumi oli hieman pettymys, koska hän halusi kokeilla jotain uutta eikä tehdä tavallista Iron Maiden -albumia.
»Musta tuntui, että meidän oli tehtävä oma Physical Graffitimme tai oma Led Zeppelin IV:mme. Musta tuntui, että meidän täytyi päästä toiselle tasolle tai muuten me lamaantuisimme ja ajautuisimme kokonaan pois. Kyse ei ollut siitä, että levyn olisi ehdottomasti oltava akustinen. Musta vain tuntui, että meidän piti johtaa eikä seurata muita. [...]» 
(Bruce Dickinson)
Yhtyeen muut jäsenet vastustivat Dickinsonin ehdotusta. Erityisesti Steve Harris vastusti Dickinsonin ideaa luoda akustisempi levy: "Mä ajattelin, että Bruce on seonnut ihan täydellisesti".
Kansikuva

Albumin kansikuvan piirsi Derek Riggs. Sen kannessa Eddie the Head esiintyy Terminator- ja Doctor Who -tyylisessä valepuvussa roistomaisena poliisina ase kädessä. Kannen tapahtumapaikkana on Ruskin Arms, joka kohtaa USS Enterprisen. Kansikuvaa on pidetty myös yhtenä yhtyeen parhaimmista.
Albumin kansikuvassa on lukuisia yksityiskohtia, jotka viittaavat muun muassa populaarikulttuuriin ja yhtyeen aikaisempiin kappaleisiin.
Julkaisu, menestys ja kiertue

Somewhere in Timen virallinen julkaisupäivä oli 29. syyskuuta 1986. Albumi julkaistiin kolmella eri formaatilla: LP:nä, MC:nä ja CD:nä. Albumin levy-yhtiönä toimi EMI ja Capitol Records. Albumi sijoittui toiselle sijalle Suomessa ja kolmanneksi Britanniassa. Ruotsissa albumi sijoittui kuudenneksi, Norjassa ja Saksassa kahdeksanneksi ja Itävallassa kymmenenneksi. Sveitsissä albumi pääsi sijalle 22. ja Yhdysvalloissa Billboard 200 -listalla sijalle 23. Albumi myi kultaa Isossa-Britanniassa ja Yhdysvalloissa.
Albumin ensimmäinen single "Wasted Years" julkaistiin 6. syyskuuta 1986 ja se nousi Britanniassa sijalle 18. Kappaleesta julkaistiin myös musiikkivideo, jonka ohjasi Jim Yukich. Seuraava single oli "Stranger in a Strange Land", joka sijoittui Britanniassa sijalle 22. Kappaleen musiikkivideon ohjasi Julian Caidan.
Iron Maiden lähti Somewhere On Tour -kiertueelle jo ennen albumin julkaisua. Yhtye esiintyi 3. syyskuuta 1986 alkaneella lyhyellä kiertueella 12 kertaa Itä-Euroopassa ja kaksi kertaa Lontoon Hammersmith Odeonilla. Tammikuussa 1987 alkoi viisi kuukautta kestänyt 73 konsertin Yhdysvaltojen kiertue, ja lopulta 148 konsertin jälkeen Somewhere On Tour päättyi Osakaan, Japaniin 21. toukokuuta 1987.
Teemat ja tyylit

Albumin teemana on aika ja avaruus – kappaleilla "Wasted Years", "Heaven Can Wait", "Deja-Vu", "The Loneliness of the Long Distance Runner" ja "Stranger in a Strange Land" käsitellään ajan armottomuutta. Somewhere in Timea on luonnehdiltu Iron Maidenin ensimmäiseksi teemalevyksi vaikka sitä ei ollut tarkoitettu sellaiseksi. Steve Harris kertoi seuraavaa:
»Se oli vain tapa tulkita lauluja sen jälkeen kun ne oli jo tehty. Me emme todellakaan menneet sinne ja sanoneet: 'Okei, kirjoitetaanpa läjä lauluja, joiden aiheena on aika.'"» 
(Steve Harris)
»Jos miettii, mitä me olimme vastikään tehneet ja missä me olimme olleet, ehkei se sittenkään ollut mitenkään kummallista, että useimmat niistä lauluista liittyivät jollain tavalla aikaan, joko hukattuun tai jonkin asian opettelemiseen käytettyyn aikaan, josta on joutunut maksamaan kalliin hinnan. Sen kaiken voi löytää sieltä, jos osaa lukea rivien välistä.» 
(Adrian Smith)
Kappaleiden taustoja ja sanoitukset

Musiikkinäytteet
Adrian Smithin säveltämä singlenä julkaistu "Wasted Years" kertoo hetkellisestä ajasta.
"Stranger in a Strange Land" oli albumin toinen single, joka perustuu Robert A. Heinleinin samannimiseen romaaniin.
Äänitiedostojen kuunteluohjeet
Steve Harrisin säveltämää "Caught Somewhere in Timea" inspiroi vuoden 1979 elokuva Time After Time. Adrian Smithin säveltämä "Wasted Years" kertoo hetkellisestä ajasta. Smithin säveltämää "Sea of Madnessiä", jonka kauniiksi kehuttu väliosa on saanut faneilta paljon kiitosta, on kuvailtu "särmikkääksi verta ja suolenpätkiä -tyyliseksi rockbiisiksi". Harrisin säveltämä "Heaven Can Wait" oli alun perin tarkoitettu keikkojen vetonaulaksi. Kappale kehottaa elämään nykyhetkessä.
Harrisin säveltämä "The Loneliness of the Long Distance Runner" oli Run to the Hills -kirjan kirjoittaneen Mick Wallin mielestä albumin heikoin kappale sen pituuden ja kliinisyyden takia. Smithin tekemää "Stranger in a Strange Landia" on kuvailtu paranoidiseksi. Sen on saanut nimensä Robert A. Heinleinin klassikkoromaanista Stranger in a Strange Land. Dave Murrayn ja Harrisin säveltämä "Deja-Vu" on "standardinomainen" kappale. Harrisin säveltämä "Alexander the Great" kertoo nimensä mukaisesti Aleksanteri Suuresta (356–323 eaa.).
Arvostelut ja palkinnot

Korroosion Aki Nuopponen kehui albumia ja sanoi sen olevan "kaikin puolin saumattomin, moniulotteisin, tunnelmallisin ja mielenkiintoisin albumikokonaisuus, mitä Iron Maiden oli siihen mennessä saanut aikaiseksi [...]. Allmusicin Greg Prato sanoi albumin menestyneen avartavalla Iron Maiden -soundilla ilman luovuttamalla yhtyeen vanhoja faneja. Sputnikmusicin Mike Stagno sanoi, että tätä albumia ei kannata jättää väliin. Markku Fagerlund arvosteli albumin Helsingin Sanomien 18. lokakuuta 1986 ilmestyneessä numerossa. Fagerlundin mukaan Iron Maiden jatkaa albumilla sille ominaiseen tyyliin, joka ei kuitenkaan enää toimi, koska melodiat puuttuvat. Fagerlund kirjoittaa musiikissa olevan väkisin tekemisen maku ja että ”Somewhere in Time on yhtä pullapitkoa, missä erilliset kappaleet eivät erotu tasapaksusta massasta”.
Somewhere in Time pääsi seitsemännelle sijalle Kerrangin vuoden albumit -listalla. Albumi pääsi sijalle 41. Radio Rockin 100 parasta rock-albumia -listalla ja Metal-Rules.comin parhaat heavy metal -albumit -listalla sijalle 26.
Vuoden 2008 Kerrang!-lehden julkaisemalla tribuuttialbumilla Maiden Heaven oli kaksi cover-kappaletta, "Wasted Years" (DevilDriver) ja "Caught Somewhere in Time" (Madina Lake).
Arvostelut ja palkinnot > Albumin arvosteluja

Allmusic ()
Korroosio ()
Sputnikmusic ()
Kappaleet

Kaikki kappaleet säv. ja san. Steve Harris, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Caught Somewhere in Time |  | 7.26 |  |  |  |  |  |  |
| 2. | Wasted Years | Adrian Smith | 5.08 |  |  |  |  |  |  |
| 3. | Sea of Madness | Smith | 5.42 |  |  |  |  |  |  |
| 4. | Heaven Can Wait |  | 7.21 |  |  |  |  |  |  |
| 5. | The Loneliness of the Long Distance Runner |  | 6.31 |  |  |  |  |  |  |
| 6. | Stranger in a Strange Land | Smith | 5.45 |  |  |  |  |  |  |
| 7. | Deja-Vu | Harris, Dave Murray | 4.56 |  |  |  |  |  |  |
| 8. | Alexander the Great |  | 8.36 |  |  |  |  |  |  |
|  |  |  | 51.21 |  |  |  |  |  |  |
| Vuoden 1995 uusintapainos |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Reach Out | Dave Colwell | 3.31 |  |  |  |  |  |  |
| 2. | Sheriff of Huddersfield (Perustuu Urchinin kappaleeseen; "Life in the City")  | Iron Maiden | 3.35 |  |  |  |  |  |  |
| 3. | Juanita (Alkuperäinen esitys: Marshall Fury)  | Steve Barnacle, Derek O'Neil | 3.47 |  |  |  |  |  |  |
| 4. | That Girl (Alkuperäinen esitys: FM)  | Merv Goldsworthy, Pete Jupp, Andy Barnett | 5.07 |  |  |  |  |  |  |
Kultalevyt

| Maa | Kultalevy | Määrä |
| --- | --- | --- |
| Brasilia | 1x kultaa | 100 000 |
| Kanada | 2x platinaa | 200 000 |
| Saksa | 1x kultaa | 250 000 |
| Englanti | 1x kultaa | 100 000 |
| Yhdysvallat | 1x platinaa | 1 000 000 |
Kokoonpano

Bruce Dickinson – laulu
Adrian Smith – kitara, kitarasyntetisaattori
Dave Murray – kitara, kitarasyntetisaattori
Steve Harris – basso, bassosyntetisaattori
Nicko McBrain – rummut
Aiheesta muualla

Albumin kansikuvan yksityiskohtia (Arkistoitu – Internet Archive)
Somewhere in Time Discogsissa. (englanniksi)
Albumi Somewhere in Time Encyclopaedia Metallum -sivustolla (englanniksi)
Iron Maiden
|  Bruce Dickinson  Dave Murray  Adrian Smith  Janick Gers  Steve Harris  Nicko McBrain  |
| --- | --- |
Studioalbumit:  Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:  Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:  The Soundhouse Tapes  Live!! +one  Maiden Japan  No More Lies 
Kokoelmat:  Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:  The First Ten Years  Eddie's Head  Eddie's Archive 
Singlet:  ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:  Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:  Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris
The Method to Our Madness

| The Method to Our Madness The Lords of the New Church |
| --- | --- | --- |

Studioalbumin tiedot
 Äänitetty : Studio Miravel, Ranska ja Powerplant, Battery and Musicworks Studios Englanti
 Julkaistu: 1984
 Formaatti: LP, CD
 Tuottaja(t): Chris Tsangarides
 Tyylilaji: goottirock, post-punk
 Levy-yhtiö: I.R.S. Records
The Lords of the New Churchin muut julkaisut
| Is Nothing Sacred? 1983 | The Method to Our Madness 1984 | Psycho Sex 1986 |
The Method to Our Madness on rockyhtye The Lords of the New Churchin albumi vuodelta 1984.
Kappaleet

Method to My Madness – 3.18 (säv. James)
I Never Believed – 3.39 (säv. James)
Pretty Baby Scream – 5.12 (säv. James)
S.F. & T. – 3.36 (säv. James)
When Blood Runs Cold – 3.42 (säv. James)
Fresh Flesh – 3.32 (säv. James)
Murder Style – 4.11 (säv. James, Tregunna)
The Seducer – 4.13 (säv. James)
Kiss of Death – 3.36 (säv. James)
Do What Thou Wilt – 4.13 (säv. James)
My Kingdom Come – 4.10 (säv. James)
Kokoonpano

Stiv Bators – laulu
Brian James – kitara
Nicky Turner – rummut, lyömäsoittimet, taustalaulu
Dave Tregunna – basso, laulu
Chris Tsangarides – kosketinsoittimet
Matt Irving – kosketinsoittimet
Mike Hugg – kosketinsoittimet
Jacques Loussier – piano
Helen Chappelle – taustalaulu
Paola Pieroni – taustalaulu
Sam Brown – taustalaulu
Tanya Landau – taustalaulu
Tricia Ronane – taustalaulu
Vicki Brown – taustalaulu
Arviot

Allmusic:
Aiheesta muualla

The Method to Our Madness discogs.com -sivustolla
New Warriors

| New Warriors> Marvel’s New Warriors |
| --- | --- |
Tyyli:   toiminta / seikkailu  tieteiskomedia  supersankarifiktio 
Luoja(t):  Kevin Biegel
Perustuu:  Tom DeFalcon ja Ron Frenzin supersankariryhmään Uudet Soturit
Pääosissa:   Milana Vayntrub  Derek Theler  Jeremy Tardy  Calum Worthy  Matthew Moy  Kate Comer 
Alkuperämaa:  Yhdysvallat
Alkuperäiskieli:  englanti
Tuotanto
Vastaava(t) tuottaja(t):   Jim Chory  Jeph Loeb  Kevin Biegel 
Käsikirjoittaja(t):  Kevin Biegel
Tuotantoyhtiö(t):   ABC Signature Studios  Marvel Television 
Aiheesta muualla
IMDb 
New Warriors on Kevin Biegelin luoma yhdysvaltalainen esittämätön pilottijakso, joka perustuu Marvel Comicsin luomaan supersankariryhmään Uudet Soturit. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa. Pilotin tuottivat ABC Signature Studios ja Marvel Television, Biegelin käsikirjoittaessa sen.
Pilotin pääosissa Milana Vayntrub ja Derek Theler näyttelevät Uusien Sotureiden johtajia Doreen Greeniä / Oravatyttöä ja Craig Hollisia / Herra Kuolematonta, Jeremy Tardyn, Calum Worthyn, Matthew Moyn ja Kate Comerin näyttellessä ryhmän muita jäseniä. Kuusikko oppii käyttämään voimiaan ennakkoluuloisessa maailmassa. Elokuussa 2016 Marvel oli alkanut kehittää Uusiin Sotureihin keskittyvää sarjaa ja tarjonnut sitä kaapelitelevisio- ja tilausvideopalveluihin. Huhtikuussa 2017 Freeform tilasi New Warriorsin suoraan 10 jakson mittaiseksi televisiosarjaksi, Biegelin sitoutuessa showrunneriksi sekä ensimmäisen jakson käsikirjoittajaksi.
Sarjan suunniteltiin saavan ensiesityksensä vuonna 2018 ja siitä toivottiin toteutettavan lukuisia spin-off -sarjoja Freeformille. Marraskuussa 2018 Freeformilla ei kuitenkaan ollut enää tilaa sarjan esittämiselle lähetysaikataulussaan ja Marvel Television keskeytti sarjan tuotannon uuden esittäjän löytymiseen asti. Etsintä ei kuitenkaan tuottanut tulosta, jolloin sarja julistettiin syyskuussa 2019 perutuksi.
Juoni

Kuusi nuorta supervoimilla varustettua ihmistä, joiden voimat ovat hyvin erilaiset kuin Kostajilla, haluavat tehdä maailmaan positiivisen vaikutuksen, vaikka eivät ole täysin valmiita ryhtymään sankareiksi.
Tuotanto > Kehitys

Elokuun 2016 lopussa Marvel Television ja ABC Studios kehittivät puolituntista komediasarjaa, joka keskittyy Uusiin Sotureihin ja Oravatyttöön, ja jota on tarjottu useille kaapelitelevisio- ja tilausvideopalveluille. Huhtikuussa 2017 Freeform tilasi sarjan Marvel’s New Warriors suoraan ilman pilottijaksoa. Sarja olisi Marvelin ensimmäinen kokeilu toteuttaa yhden kameran näytelty komedia ja ensimmäinen 30 minuutin mittaisilla jaksoilla varustettu sarja. Marvel oli jo ennen Freeformin tilausta kiinnittänyt käsikirjoittajaksi ja showrunneriksi Kevin Biegelin. Marvel Televisionin varapuheenjohtaja Jeph Loeb ja Jim Chory sitoutuivat Biegelin ohella sarjan vastaaviksi tuottajiksi.
Karey Burke, Freeformin ohjelmointi- ja kehitysosaston varapuheenjohtaja ilmoitti kanavan olevan kiinnostunut Oravatytöstä jo ennen kuin Marvel oli valmis etenemään sarjan kanssa ja ennen kuin Freeform tilasi edellisen Marvel-televisiosarjan Cloak & Dagger. Burke tunsi myös, että Freeform oli paras verkko New Warriorsin toteuttamiseen, kun Marvel "alkoi nähdä vahvuutemme nuorten aikuisten kanssa ja yhdessä voisimme luoda sisältöputken, joka oli yksityiskohtainen katsojakunnalle, joka tuntui nuoremmalta kuin mitä olivat tehneet muille kanaville... Oli tärkeää meille molemmille löytää oikeat hahmot, jotka tuntuivat voivansa puhua suoraan Freeformin katsojille. Kostajat eivät toimisi täällä, mutta ne joista tulisi sellaisia toimisivat." Biegel vahvistettiin sarjan showrunneriksi heinäkuussa 2017, pilottijakson kuvausten alkaessa marraskuussa 2018.